Vinčestera
Šis raksts ir par pilsētu. Par administratīvo vienību skatīt rakstu Vinčestera (distrikts). Vinčestera (angļu: Winchester, izrunā: /ˈwɪntʃɪstə(r)/) ir pilsēta Apvienotajā Karalistē, Anglijā, Hempšīras grāfistes administratīvais centrs. Vinčestera atrodas 98 km uz dienvidrietumiem no Londonas un 22 km uz ziemeļiem no Sauthemptonas. Laikos, kad Romas impērija iebruka Lielbritānijā, romieši pašreizējā Vinčesteras vietā izveidoja apmetni Venta Belgarum. Vinčestera ir bijusi Veseksas Karalistes galvaspilsēta, un līdz aptuveni 1200. gadam arī Anglijas Karalistes galvaspilsēta. Pilsētā esošā Vinčesteras katedrāle ir viena no lielākajām katedrālēm Eiropā.